पटनाक खुदाबक्श ओरियंटल पब्लिक लाइब्रेरी क एलबम कए लोकार्पित करबा क बाद अमेरिकी राजदूत तिमोथी जे रोमर कहला जे हुनका राष्ट्रपति ओबामा बजा कए कहलथि, अहंा भारत जा रहल छी, मुंबई, दिल्ली, कोलकाता या हैदराबाद त जेबे करब, बिहार सेहो जाएब, हम चाहैत छी जे ओकरो बेहतर विकास भ सके। अहांक चारिटा बच्चा अछि। बच्चा कए शिक्षा कोना देल जा रहल अछि अहां बेहतर बुझि सकैत छी। स्कूल मे जा कए, ओहि ठामक हाल देखू। Ó राजदूत कहला, हम भारत क विभिन्न स्थान क भ्रमण करि रहल छी। शायद एतबा भ्रमण कोई आओर अमेरिकी राजदूत नहि केने छथि। अमेरिका भारत क विकास मे भागीदार बनए चाहैत अछि, ओ सेहो शिक्षा आ आधारभूत संरचना क विकास पर फोकस क संग। 